Diari Oficial de la Generalitat Valenciana


Sumari del DOGV 2570, del 18-08-1995 (1995/835834)

ORDRE de 14 de juliol de 1995, de la Conselleria d'Economia i Hisenda per la qual es deleguen determinades competències en altres òrgans de la conselleria.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/14/(3)/dof/vci/html**

### Dades del document

Número de DOGV
:   2570

Data del DOGV
:   18-08-1995

Secció del DOGV
:   DISPOSICIONS GENERALS

Número del document
:   1995/835834


Data del document
:   14-07-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 14 de juliol de 1995, de la Conselleria d'Economia i Hisenda per la qual es deleguen determinades competències en altres òrgans de la conselleria.  
L'article 68 de la Llei de Govern Valencià admet la possibilitat de delegació de les competències pròpies de cada òrgan en el jeràrquicament inferior, o en qualsevol altre quan el principi d'eficàcia així ho requerisca, per la qual cosa amb la finalitat d'agilitar aquells procediments necessaris per a poder complir les normes legals i reglamentàries, raons d'eficàcia administrativa aconsellen la delegació de determinades competències en altres òrgans de la conselleria, i fent ús de les atribucions que em confereix l'article 68 de la Llei de Govern Valencià i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Primer  
Delegar el secretari general de la conselleria per a les atribucions següents:  
a) L'exercici de les facultats ordinàries en matèria de contractació administrativa, des de la fase d'adjudicació, aquesta inclosa, quan la quantia de la despesa no excedisca dels imports establerts per al procediment negociat.  
b) L'exercici de totes les facultats ordinàries en matèria de contractació administrativa fins a la fase prèvia a l'adjudicació, en la resta de procediments.  
c) Les competències per a la gestió del capítol I del pressupost anual de la conselleria.  
d) La facultat d'autoritzar i disposar de tots els programes de la conselleria, fins al límit màxim establert per als contractes menors.  
Segon  
Delegar el secretari general administratiu de la conselleria per a les atribucions següents:  
a) L'exercici de totes les facultats ordinàries en matèria de contractació administrativa fins a la fase prèvia a l'adjudicació, quan la quantia de la despesa no excedisca dels imports establerts per al procediment negociat.  
b) La formalització dels contractes de subministrament d'aigua, gas, electricitat, servei telefònic i altres contractes que es generen com a conseqüència de despeses de manteniment de la conselleria.  
c) L'exercici de la facultat d'autorització i disposició de la despesa corrent a la gestió del capítol 1r del pressupost de la conselleria, i la tramitació de les corresponents incidències en nòmina.  
d) La facultat d'autoritzar i disposar les despeses del programa de la Secretaria General, fins al límit màxim que per a pagaments individualitzats a càrrec de les bestretes de caixa fixa estableix l'article 2n del Decret del Govern Valencià 176/1989, de 24 de novembre.  
e) Acordar la devolució de les fiances provisionals i definitives que es constituïsquen a favor de la conselleria.  
Tercer  
Delegar els directors territorials dels serveis de la conselleria a Alacant, Castelló i València per a les atribucions següents:  
a) La formalització dels contractes de subministraments d'aigua, gas, electricitat, servei telefònic i altres contractes que es generen com a conseqüència de despeses de manteniment en els serveis propis de les seues respectives competències.  
b) La facultat d'autoritzar i disposar les despeses del capítol 2n dels seus programes corresponents, fins al límit màxim que per a pagaments individualitzats a càrrec de les bestretes de caixa fixa estableix l'article 2n del Decret del Govern Valencià 176/1989, de 24 de novembre.  
Quart  
Delegar els directors generals de la conselleria per a les atribucions següents:  
a) La facultat d'autoritzar i disposar les despeses del capítol 2n dels seus programes corresponents, fins al límit màxim que per a pagaments individualitzats a càrrec de les bestretes de caixa fixa estableix l'article 2n del Decret del Govern Valencià 176/1989, de 24 de novembre.  
Cinqué  
En totes les resolucions que s'adopten en virtut de la delegació de funcions acordada es farà constar expressament aquesta circumstància, d'acord amb el que estableix l'article 68.6 de la Llei 5/1983, de 30 de desembre, de Govern Valencià.  
Sisé  
La delegació d'atribucions que es disposa en aquesta ordre no serà obstacle perquè l'òrgan delegant puga advocar el coneixement o la resolució dels assumptes que considere oportuns, així mateix podrà revocar-la en qualsevol moment, d'acord amb el que estableix l'article 68.5 de la Llei 5/1983, de 30 de desembre, de Govern Valencià.  
Seté  
Queden derogades totes aquelles disposicions d'inferior o igual rang que s'oposen al que preveu aquesta ordre.  
Vuité  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 14 de juliol de 1995  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI